વાર્તાઓ પરથી તમને ખ્યાલ આવશે કે સમાજ માટે લેખકનાં શું વિચારો છે? તેઓ કેવો સમાજ ઈચ્છે છે? દરેક મનુષ્યની અંદર એક શૈતાનની સાથે એક શરીફ કે કોમળ હ્રદયનો માનવી હોય જ છે. બસ તેને જીવતો રાખતા આવડવું જોઈએ…. “તિમિરાન્ત” તમારા હ્રદયને વલોવીને, મન પર ચઢેલા અંધકારના આવરણને હટાવીને તમારી સામે અરીસો ધરશે કે, ‘જુઓ તમારી જાતને !!’ એ તમારી અંદર રહેલાં ‘માણસ’ને જગાડશે અને જાગતો રહેવા માટે પૂરતું પ્રેરકબળ પૂરું પાડશે.